# Instruks – Transport fra Bosted til sygehus/hospital

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune. |
| **Ansvar** | * Det er ledelsens ansvarat sikre en skriftlig instruks og korrekt opdatering af denne * Det er personalets ansvar at følge skriftlig instruks. |
| **Formål** | At sikre, at personalet ved hvordan de skal håndtere transport af borger til og fra sygehus |
| **Hvornår kan man få befordring?** | Der er mulighed for at få befordring til og fra behandling på et sygehus, hvis:  Borgers tilstand, ud fra en sundhedsfaglig vurdering, udelukker befordring med offentlige transportmidler, samtidig med at borger opfylder et af nedenstående punkter:   * Borger modtager pension efter de sociale pensionslove * Afstanden til eller fra sygehuset overstiger 50 km hver vej * Borger i forbindelse med behandling indkaldes til videre ambulant behandling eller hjemsendes midlertidigt af sygehuset på weekendophold, kortere ferie eller lignende |
| **Kørsel hvor Borger ligger ned eller sidder i hvilestol** | Er borgeren ikke i stand til at sidde i et bilsæde eller i en kørestol, kan borgeren blive kørt på hospitalet i en liggende/hvilende sygetransport.  Hvis borgeren er i gang med et behandlingsforløb, skal du kontakte den hospitalsafdeling, hvor borgeren skal til behandling. Har borgeren ikke har været på hospitalsafdelingen endnu, skal den læge, der har henvist borgeren, bestille kørslen. |
| **Kørsel hvor borgeren sidder op – siddende patientbefordring** | Borgeren kan blive kørt med siddende patientbefordring til nærmeste behandlende hospital, hvis borgeren ikke kan tage bussen eller toget på grund af sit helbred.  Borgeren skal dog samtidig opfylde én af disse betingelser:   * Borgeren er pensionist * Borgeren bor mere end 50 km fra hospitalet, beregnet efter Kraks ruteplan med alternativ rute * Borgeren har været på hospitalet og indkaldes i den forbindelse til behandling uden indlæggelse (ambulant behandling) |
| **Sådan bestilles siddende patientbefordring** | Du kan bestille kørsel på Kørselskontoret ved at ringe til 7023 6248.  Ring senest dagen før, for at rekvirere kørsel.    Kørselskontorets telefon er åben mandag-fredag kl. 8.00-14.00.  Kørselskontoret visiterer hver enkelt kørsel ved hver bestilling. Det vil altså sige, at de stiller de samme spørgsmål -også selvom borgeren er blevet kørt tidligere.  Hvis der alligevel ikke bliver brug for kørsel, skal du huske at afbestille den i god tid ved at ringe til 7023 6248.  Der må forventes ventetid både før og efter behandlingen. Borger må også være forberedt på, at andre passagerer skal med – både ud og hjem. Derfor kan køreturen blive forlænget. |
| **Hvornår kan borgeren ikke få befordring eller godtgørelse?** | Region Midtjylland sørger ikke for befordring og betaler ikke godtgørelse, hvis du skal til og fra:   * Lægevagten. * Behandling i lægens private konsultation – også selv om den er beliggende på et sygehus. * Praktiserende læge eller speciallæge, tandlæge, fysioterapeut eller lignende. * Genoptræning (også på et sygehus).   I ovenstående tilfælde kan kommunen kontaktes for yderligere information om befordring/muligheder. |
| **Ledsager og er** | Det er muligt at få en ledsager med, hvis borger er under 18 år, hørehæmmet, dement, svagtseende, skal til en svær samtale eller er kørestolsbruger.  Hvis borger bliver indlagt og skal blive på hospitalet, kan ledsageren ikke blive kørt hjem med siddende patienttransport. Du lægger selv ud, husk kvittering således pengene efterfølgende kan refunderes på bostedet. |
| **Litteraturreferencer** | Sundhed – Region Midtjylland  <https://www.sundhed.rm.dk/praktisk-information/korsel-til-og-fra-hospitalet/> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  Marts 2023  Revideres efter behov og senest april 2025.  Centerledergruppen og socialchefen |